laion/Wikipedia-Exotic huggingface dataset:
Marco Friedl

Marco Friedl (sündinud 16. märtsil 1998 Kirchbichlis) on Austria jalgpallur, kes mängib vasak- või keskkaitsjana Saksamaa kõrgliigaklubis Bremeni Werder ja Austria jalgpallikoondises. 2008. aastal liitus ta Müncheni Bayerni noorteakadeemiaga. Hooajal 2015/16 debüteeris ta klubi reservmeeskonnas Saksamaa tugevuselt neljandas liigas. 2017. aasta märtsis sõlmis ta Bayerniga esimese profilepingu. 2017. aasta augustis kuulus ta Müncheni Bayerni varumeeste pingile, kui Bayern Saksamaa superkarikafinaalis Dortmundi Borussia alistas. Bayerni põhimeeskonnas debüteeris ta 22. novembril 2017 UEFA Meistrite Liiga alagrupimängus Anderlechti vastu. Kolm päeva hiljem debüteeris ta Saksamaa kõrgliigas mängus Mönchengladbachi Borussia vastu, kuid see jäi ka tema viimaseks mänguks Bayernis. 2018. aasta jaanuaris suundus ta Bayernist 18 kuuks laenule Bremerni Werderi. 2019. aasta mais sõlmis ta Werderiga püsiva lepingu. Saksamaa kõrgliigas lõi ta esimese värava 28. septembril 2019 mängus Dortmundi Borussia vastu. Austria jalgpallikoondises debüteeris Friedl 7. oktoobril 2020 sõprusmängus Kreeka vastu. Ta kuulus Austria koondisse 2021. aasta Euroopa meistrivõistlustel. Müncheni Bayern DFL-Supercup: 2017
Jackson Irvine

Jackson Alexander Irvine (sündinud 7. märtsil 1993 Melbourne'is) on Austraalia jalgpallur, kes mängib poolkaitsjana Saksamaa esiliigaklubis FC St. Pauli ja Austraalia jalgpallikoondises. 2010. aastal liitus ta Šotimaa klubiga Celtic. Klubi põhimeeskonnas mängis ta ainsal korral 1. septembril 2012, kui pääses väljakule Šotimaa kõrgliiga kohtumises Hibernian. Põhiliselt mängis ta Celticu noortevõistkonnas. Hooajal 2013/14 oli Irvine Celticust laenul Šotimaa kõrgliigaklubis Kilmarnock ja 2014/15 samasse liigasse kuuluvas Ross Countys. 2015. aasta juulis sõlmis ta Ross Countyga püsiva lepingu. 2016. aasta juulis sõlmis ta lepingu Inglismaa esiliigaklubiga Burton Albion. Pärast edukat esimest hooaega, mil lõi Inglismaa kõrgliigas kümme väravat (Irvine valiti seal hooajal ka Burton Albioni hooaja parimaks mängijaks), sõlmis ta 2017. aasta augustis kolmeaastase lepingu Hull Cityga, mis mängis samuti Inglismaa esiliigas. 2021. aasta jaanuaris sõlmis Irvine lepingu Šotimaa kõrgliigaklubiga Hibernian, kus mängis kuni hooaja lõpuni. 2021. aasta juulis liitus ta St. Pauliga. Austraalia jalgpallikoondises debüteeris Irvine 15. oktoobril 2013 mängus Kanada vastu. Koondisekarjääri esimese värava lõi ta 28. märtsil 2017 MM-i valikmängus Araabia Ühendemiraatide vastu. Ta on kuulunud Austraalia koondisse 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel. Ross County Scottish League Cup: 2015–16  Jackson Irvine – pildid, videod ja helifailid Wikimedia Commonsis
Aziz Behich

Aziz Eraltay Behich (sündinud 16. detsembril 1990 Melbourne'is) on Austraalia jalgpallur, kes mängib vasakkaitsjana Šotimaa kõrgliigaklubis Dundee United ja Austraalia jalgpallikoondises. Ta alustas klubikarjääri Austraalias. Austraalia kõrgliigas debüteeris ta hooajal 2009/10 Melbourne Victory meeskonnas. Aastatel 2010–2013 mängis ta Austraalia kõrgliigas Melbourne Hearti meeskonnas. Hooajal 2011/12 valiti Behich Austraalia kõrgliiga hooaja sümboolsesse koosseisu. 2013. aasta jaanuaris liitus ta Türgi kõrgliigaklubiga Bursaspor, kuid hooajal 2013/14 mängis ta sealt laenul taas Melbourne Hearti. Bursaspori põhikoosseisus mängis Behich alates hooajast 2014/15. 2018. aasta augustis sõlmis ta lepingu Hollandi kõrgliigaklubiga PSV Eindhoven, kuid seal tal läbilööki teha ei õnnestunud ning aasta hiljem naasis ta Türgi kõrgliigasse, liitudes İstanbul Başakşehiriga, kellega tuli hooajal 2019/20 Türgi meistriks. Hooajal 2020/21 mängis Behich Türgi kõrgliigaklubis Kayserispor. 2021. aasta augustis sõlmis ta üheaastase lepingu Türgi kõrgliigaklubiga Giresunspor. 2022. aasta juulis sõlmis ta kaheaastase lepingu Dundee Unitediga. Austraalia jalgpallikoondises debüteeris Behich 14. novembril 2012 sõprusmängus Lõuna-Korea vastu. Koondisekarjääri kaks esimest väravat lõi ta 9. detsembril 2012 mängus Hiina Taipei vastu. 2015. aastal tuli ta Austraalia koondisega Aasia meistriks. Ta on kuulunud Austraalia koondisse veel ka 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel. Behich on pärit Küprose türklaste perekonnast. https://www.transfermarkt.com/aziz-behich/profil/spieler/136834 (vaadatud 8.6.2022) "AZIZ BEHICH SIGNS FOR DUNDEE UNITED". Dundee United Football Club. Vaadatud 28. juulil 2022. https://www.national-football-teams.com/player/49273/Aziz_Behich.html (vaadatud 7.6.2022)
Robert Golob

Robert Golob (sündinud 23. jaanuaril 1967 Šempeter pri Goricis) on Sloveenia ettevõtja ja poliitik. Ta on 1. juunist 2022 Sloveenia peaminister. Ta sündis aastal 1967 Šempeter pri Goricis (lääne-Sloveenias). Ta lõpetas aastal 1994 PhD kraadiga elektriinsenerina Ljubljana ülikooli. Ta valiti 2022. aasta Sloveenia parlamendivalimistel Sloveenia parlamendi liikmeks. 1. juunil 2022 sai ta Sloveenia peaministriks.
Gianluca Mancini

Gianluca Mancini (sündinud 17. aprillil 1996 Pontederas) on Itaalia jalgpallur, kes mängib keskkaitsjana Itaalia kõrgliigaklubis AS Roma ja Itaalia jalgpallikoondises. Aastatel 2006–2015 kuulus Mancini Fiorentina noorteakadeemiasse. Aastatel 2015–2017 mängis Mancini Itaalia esiliigaklubis Perugia. Hooajal 2017/18 asus ta mängima Itaalia kõrgliigaklubis Atalanta. Esimese värava Itaalia kõrgliigas lõi ta 4. veebruaril 2018 mängus Chievo vastu. 2019. aasta juulis läks ta Atalantast laenule Romasse, kellega sõlmis aasta hiljem püsiva lepingu. Itaalia jalgpallikoondises debüteeris Mancini 26. märtsil 2019 EM-i valikmängus Liechtensteini vastu. Roma UEFA Euroopa Konverentsiliiga: 2021–22
Alan Bowen

Alan C. Bowen on teadusloolane, astronoomiaajaloolane ja ideedeloolane, kes keskendub antiikajale. Ta sai doktorikraadi 1977 Toronto ülikoolist. Ta on töötanud Pittsburghi ülikoolis ja olnud Princetonis klassikalise filosoofia ja teaduse uurimise instituudi direktor. Publikatsioonide loend Foto
Kahu (perekonnanimi)

Kahu on eesti perekonnanimi. 2022. aasta 1. jaanuari seisuga oli Eestis perekonnanimi Kahu 152 inimesel: 61 mehel ja 91 naisel. Perekonnanimede levikult oli Kahu meeste puhul 1605. kohal ja naiste puhul 1070. kohal. Kahu oli kõige rohkem levinud nimi üle 85-aastaste vanuserühmas, kus seda oli 10 000 elaniku kohta 2,13. Perekonnanimi Kahu oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 7,03 inimest. 19. sajandi algul pandi pärisorjusest vabastamise käigus Pärnumaal Karksi kihelkonna Karksi, Polli ja Pöögle ning Vändra kihelkonna Lelle ja Vändra, Viljandimaal Suure-Jaani kihelkonna Sürgavere ja Jaska, Kõpu kihelkonna Suure-Kõpu, Paistu kihelkonna Õisu ning Viljandi kihelkonna Viljandi, Võrumaal Hargla kihelkonna Koikküla, Saaremaal Kaarma kihelkonna Tahula, Virumaal Vaivara kihelkonna Vana-Sõtke ja Vaivara mõisavaldades talupoegadele perenimeks Kahho, Kaho, Kacho, Kahhu, Kachu (Kahu). 1930. aastate nimede muutmise kampaania käigus võeti Kahu uueks nimeks kokku 3 korral, kui loobuti nimedest Lassur, Paalberg, Pärtmann. Gustav Kahu, Eesti kohtunik (1899–1942) Heli-Maria Kahu, eesti muusikapedagoog ja koorijuht (1937–2021) Meelik Kahu, eesti kirjandusteadlane (1935–1991) Tõnis Kahu, eesti muusikakriitik (1962–) Statistikaamet: Nimede statistika (vaadatud 08.06.2022) Onomastika andmebaas. Nimede panemine (algne nimekuju): Kahu. Onomastika andmebaas. Nimede eestistamine:(uus nimekuju): Kahu. Kahu statistikaameti andmebaasis
Kajak (perekonnanimi)

Kajak on eesti perekonnanimi. 2022. aasta 1. jaanuari seisuga oli Eestis perekonnanimi Kajak 166 inimesel: 80 mehel ja 86 naisel. Perekonnanimede levikult oli Kajak meeste puhul 1120. kohal ja naiste puhul 1135. kohal. Perekonnanimi Kajak oli kõige levinum üle 85-aastast vanuserühmas, kus seda oli 10 000 elaniku kohta 2,13. Nimi oli kõige sagedasem Rapla maakonnas, kus sellist nime kandis maakonna 10 000 elaniku kohta keskmiselt 4,47 inimest. 19. sajandi algul pandi pärisorjusest vabastamise käigus Tartumaal Nõo kihelkonna Aru ja Vastse-Nõo ning Maarja-Magdaleena kihelkonna Kaiavere ja Saare, Läänemaal Karuse kihelkonna Matsalu ja Vigala kihelkonna Vana-Vigala, Viljandimaal Helme kihelkonna Helme ning Järvamaal Järva-Jaani kihelkonna Kuksema mõisavaldades talupoegadele perenimeks Kayak ja Kajak. 1930. aastate nimede muutmise kampaania käigus võeti Kajak uueks nimeks kokku 8 korral, kui loobuti nimedest Anderson, Braff, Kanaval, Kannaval, Koch, Krehv, Prisko, Ringenveldt. Andrus Kajak, eesti vehkleja (1965–) Johannes Kajak, Eesti sõjaväelane (1885–1940) Kalju Kajak, eesti geoloog (1929–2011) Olev Kajak, eesti spordiajakirjanik (1937–) Uno Kajak, eesti suusahüppaja, kahevõistleja ja treener (1933–2019) Statistikaamet: Nimede statistika (vaadatud 08.06.2022) Onomastika andmebaas. Nimede panemine (algne nimekuju): Kajak. Onomastika andmebaas. Nimede eestistamine:(uus nimekuju): Kajak. Kajak statistikaameti andmebaasis
Putinism

Putinism (vene keeles путинизм) on nimetus, mida mitmed kaasaegsed autorid kasutavad XXI sajandi esimestel aastakümnetel Vladimir Putini valitsemisajal välja kujunenud Venemaa sotsiaal-majandusliku ja poliitilise korra iseärasuste kirjeldamiseks. Kuna V. Putin pole suutnud Owen Matthewsi arvates mingit eraldi ideoloogiat kujundada (peale nõukogude nostalgia taastekitamise), siis putinismi nimetuse asemel kasutatakse ideoloogiliselt täpsemat väljendit rašism. Putin – huilo Putler Rašism Maoism Stalinism Hitlerism Tsarism(en) Фёдоров В. В.; Баскакова Ю. М.; Бызов Л. Г.; Чернозуб О. Л.; Мамонов М. В.; Гаврилов И. В.; Вядро М. А. (2018). "«Путинизм» как социальный феномен и его ракурсы". В. В. Фёдоров (toim). Выборы на фоне Крыма: электоральный цикл 2016—2018 гг. и перспективы политического транзита (vene). ВЦИОМ. Lk 587–602. ISBN 9785041523244. Russia under Putin. The making of a neo-KGB state., The Economist, 23 August 2007 Russia's government. Putin's people., The Economist, 23 August 2007 The power of Chekists is incredibly stable by Olga Kryshtanovskaya The Chekist Takeover of the Russian State, Anderson, Julie (2006), International Journal of Intelligence and Counter-Intelligence, 19:2, 237–288. The HUMINT Offensive from Putin's Chekist State Anderson, Julie (2007), International Journal of Intelligence and Counter-Intelligence, 20:2, 258–316 Russia: Death and resurrection of the KGB By J. Michael Waller, Demokratizatsiya: The Journal of Post-Soviet Democratization
Must bass läks üle tee

Must bass läks üle tee on 2018. aastal asutatud Eesti pärimusmuusikaansambel, mis viljeleb folkrokki. 2018. aastal võitis ansambel festivalil Mooste Elohelü patroon Ingrid Rüütli eriauhinna. Lisaks on esinetud näiteks Viljandi pärimusmuusika festivali rohelisel laval, Ostrova Festivalil ja Viru Folgil. Helle Laanes – laul, akustiline kitarr, viled Maali Käbin – kitarrid, hiiu kannel, morin khuur, teised keelpillid Heikki Mändmets – löökpillid Madis Must – saksofon, flöödid Toomas Krips – flööt Mihkel Rennu - basskitarr Kätlin Verbu – basskitarr Minna Räty – laul, ukulele Maarja Lehtsalu – laul Andrus Tins - elektrikitarr Paula Lepparu - löökpillid Reet Plaan - mandoliin "Kuhu pean minema?" (2021) "Oi, tule üles" (2021) "Siil, kust sa silmad said?" (2021) "Äiuää" (2022) "Kalalaul" (2022) "Ussisõnad feat. Aapo Ilves" (2022) "Kirbuga kirikusse" (2023) "Tulge, tüdrukud, tulele" (2024) "Kogumisaktsiooni "Koolipärimus 2018" tublimad osalejad on selgunud". Õpetajate Leht. 19. september 2018. Vaadatud 8. juuni 2022. "Festivali laureaadid". Mooste Elohelü. Originaali arhiivikoopia seisuga 25. mai 2022. Vaadatud 8. juuni 2022. "Tule kuulama". Must bass läks üle tee. Vaadatud 8. juuni 2022. Ametlik koduleht Must bass läks üle tee Facebookis Mari Hiiemäe (2019). Kogukonnabänd sätib end festivaliks vormi. Postimees
Hobusepeaviiul

Hobusepeaviiul (mongoli keeles морин хуур, morin huur) on traditsiooniline Mongoolia poogenkeelpill. Pilli peetakse üheks Mongoolia riigi sümboliks ning see kuulub alates 2008. aastast UNESCO inimkonna suulise ja vaimse pärandi meistriteoste nimistusse. 1960. ja 1970. aastatel proovisid ajal püüdsid Mongoolia Rahvavabariigis tegutsenud Nõukogude Liidu organoloogid sealsete traditsiooniliste pillide, sh hobusepeaviiuli, ehitust ja mängutraditsiooni ühtlustada. "Traditional music of the Morin Khuur" (inglise keeles). UNESCO. Vaadatud 8. juuni 2022.{{netiviide}}: CS1 hooldus: tundmatu keel (link) Martin, R. Andrew; Mihalka, Matthew (toim; 2020). Music around the World: A Global Encyclopedia [3 volumes]: A Global Encyclopedia. ABC-CLIO. ISBN 9781610694995, lk 573. Martin & Mihalka 2020, lk 573. Mongoolia muusika
Keminformaatika

Keminformaatika (tuntud ka kui kemoinformaatika) on füüsikalise keemia haru, mis tegeleb arvutiteaduse võimaldatud tehnikate ja andmevõtumeetodite (nn in silico tehnikad) rakendamisega keemilistes uuringutes, eelkõige uute ravimite väljatöötamisel. Meetodeid saab kasutada ka keemiatööstuses ja sellega seotud tööstusharudes ning sellistes valdkondades nagu keskkonnateadused ja farmakoloogia, kus kasutatakse või uuritakse keemilisi protsesse. Tarkvara keemiliste struktuuride andmebaasidega töötamiseks (salvestamine, väljavõtete tegemine): ISIS/Host, ISIS/Base (www.mdli.com) ChemFinder, ChemOffice (www.cambridgesoft.com) JChem (www.chemaxon.com) THOR (www.daylight.com) MOE (www.chemcomp.com) ICM Pro (mySQL) (www.molsoft.com) CheD (Сергей Трепалин) UNITY (www.tripos.com) OrChem (orchem.sourceforge.net) Keemilist teavet sisaldavad avalikud andmebaasid: PubChem (pubchem.ncbi.nlm.nih.gov) ZINC (zinc.docking.org) DrugBank (www.drugbank.ca) BindingDB (www.bindingdb.org) DUD (dud.docking.org) ChemSpider (www.chemspider.com) ChEMBL (www.ebi.ac.uk) ChEBI (www.ebi.ac.uk) "CHEMINFORMATICS | Meaning & Definition for UK English | Lexico.com". Lexico.com (inglise). Originaali arhiivikoopia seisuga 8. juuni 2022. Vaadatud 6. juunil 2022. Thomas Engel (2006). "Basic Overview of Chemoinformatics". J. Chem. Inf. Model. 46 (6): 2267–77. DOI:10.1021/ci600234z. PMID 17125169. Engel, Thomas (2006). "Basic Overview of Chemoinformatics". J. Chem. Inf. Model. 46 (6): 2267–2277. DOI:10.1021/ci600234z. PMID 17125169. Martin, Yvonne Connolly (2010). Quantitative Drug Design: A Critical Introduction (2nd ed.). Boca Raton, FL: CRC Press–Taylor & Francis. ISBN 9781420070996. Leach, A.R.; Gillet, V.J. (2003). An Introduction to Chemoinformatics. Berlin, DE: Springer. ISBN 1402013477. Gasteiger J.; Engel T., toim-d (2004). Chemoinformatics: A Textbook. New York, NY: Wiley. ISBN 3527306811. Varnek, A.; Baskin, I. (2011). "Chemoinformatics as a Theoretical Chemistry Discipline". Molecular Informatics. 30 (1): 20–32. DOI:10.1002/minf.201000100. PMID 27467875. S2CID 21604072. Bunin, B.A.; Siesel, B.; Morales, G.; Bajorath J. (2006). Chemoinformatics: Theory, Practice, & Products. New York, NY: Springer. ISBN 9781402050008.  Keminformaatika – pildid, videod ja helifailid Wikimedia Commonsis
Salih Özcan

Salih Özcan (sündinud 11. jaanuaril 1998 Kölnis) on Saksamaal sündinud Türgi jalgpallur, kes mängib poolkaitsjana Saksamaa kõrgliigaklubis Dortmundi Borussia ja Türgi jalgpallikoondises. 2007. aastal liitus ta 1. FC Kölni noorteakadeemiaga . Klubi põhimeeskonnas debüteeris ta 2016. aasta septembris. 2017. aastal valiti Özcan parimaks alla 19-aastaseks jalgpalluriks Saksamaal. Hooajal 2019/20 mängis Özcan Kölnist laenul Saksamaa esiliigaklubis Kieli Holstein. 2022. aasta juulis liitus ta Dortmundi Borussiaga, kellega on tal sõlmitud nelja-aastane lepingu. Aastatel 2012–2021 mängis Özcan Saksamaa noortekoondistes. 2021. aastal tuli ta Saksamaa kuni 21-aastaste koondisega Euroopa omavanuste meistriks. 2022. aasta märtsis kustuti ta Türgi jalgpallikoondisse. Türgi koondises tegi ta debüüdi sama aasta 29. märtsil sõprusmängus Itaalia vastu. https://www.transfermarkt.com/salih-ozcan/profil/spieler/244940 (vaadatud 8.10.2022)
Harkivi lahing

Harkivi lahing on mitme lahingu nimi: Esimene Harkivi lahing 1.–29. oktoober 1941 Teine Harkivi lahing 12.–31. mai 1942 Kolmas Harkivi lahing 19. veebruar – 19. märts 1943 Neljas Harkivi lahing 3.–30. august 1943 Harkivi lahing (2022)
Louis Groarke

Louis F. Groarke (sündinud 1953 Londonis, Inglismaal) on Kanada filosoof, St. Francis Xavier University filosoofiaosakonna professor. Ta on Suurbritannia, Iirimaa ja Kanada kodanik. Ta on töötanud eetika, loogika, poliitikafilosoofia ja esteetika vallas. Ka tema vennad Leo Groarke ja Paul Groarke on filosoofid. Nad on identsed kolmikud. The Good Rebel: Understanding Morality and Freedom, Fairleigh Dickinson University Press 2002. An Aristotelian Account of Induction, McGill-Queen's University Press 2009. Jonathan Lavery, Louis Groarke (toim). Literary Form, Philosophical Content, Fairleigh Dickinson University Press 2010. Moral Reasoning: Rediscovering the Ethical Tradition, Oxford University Press 2011. Jonathan Lavery, Louis Groarke, William Sweet. Ideas Under Fire: Historical Studies of Philosophy and Science in Adversity, Fairleigh Dickinson University Press 2012. Paolo C. Biondi, Louis Groarke (toim). Shifting the Paradigm: Alternative Perspectives on Induction, Walter De Gruyter Inc. 2014. Aristotle: Logic, Filosoofia internetientsüklopeedia The Problem of Induction, Stanfordi filosoofiaentsüklopeedia, 2018 Koduleht CV
Ryan Christie

Ryan Christie (sündinud 22. veebruaril 1995 Invernessis) on Šotimaa jalgpallur, kes mängib Inglismaa kõrgliigaklubis AFC Bournemouth ja Šotimaa jalgpallikoondises. Ta alustas klubikarjääri kodulinna klubis Inverness Caledonian Thistle, millega liitus 2005. aastal. Klubi põhimeeskonnas debüteeris ta Šotimaa kõrgliigas hooajal 2013/14. 2015. aastal valiti Christie Šotimaa jalgpalliliiga aasta parimaks noormängijaks. 2015. aasta septembris sõlmis ta lepingu Šotimaa suurklubiga Celtic, kuid jäi hooaja 2015/16 esimeseks pooleks laenule Invernessi. 2017. aasta jaanuaris läks ta Celticust laenule Šotimaa kõrgliigaklubisse Aberdeen, kuhu jäi ka hooajaks 2017/18. Hooajal 2018/19 kindlustas Christie koha Celticu põhikoosseisus ning lõi sel hooajal Šoti kõrgliigas üheksa väravat. Hooajal 2019/20 jäi tema arvele 11 väravat. 2021. aasta augustis sõlmis ta kolmeaastase lepingu Bournemouthiga. Hooajal 2021/22 kindlustas ta klubiga pääsu Inglismaa kõrgliigasse. Šotimaa jalgpallikoondises debüteeris Christie 9. novembril 2017 sõprusmängus Hollandi vastu. Koondisekarjääri esimese värava lõi ta 16. novembril 2019 EM-i valikmängus Küprose vastu. Ta kuulus Šotimaa koondisse 2021. aasta Euroopa meistrivõistlustel. Inverness Caledonian Thistle Scottish Cup: 2014–15 Celtic Scottish Premiership: 2018–19, 2019–20 Scottish Cup: 2018–19, 2019–20 Scottish League Cup: 2018–19, 2019–20 "Transfer news: Celtic's Ryan Christie joins Bournemouth". Sky Sports. 31.8.2021. Vaadatud 8.6.2022
Endiste pealinnade loend

Siin on loetletud asulad, mis on kunagi olnud mõne riigi pealinnaks, kuid praegu seda ei ole. On ka pealinnade loend # A B C D E F G H I J K L M N O P Q R S Š Z Ž T U V W Õ Ä Ö Ü X Y Ad-Dīrīyah - Aden - ‘Akko - Almatõ - Aného - Annapolis - Auckland - Austin - Ayutthaya Bacolod - Baltimore - Baturin - Belize City - Bergen - Bonn - Bursa Câmpulung-Muscel - Cartago - Cebu - Cetinje - Cluj-Napoca - Coimbra - Columbia - Czersk Dar es Salaam - Dresden Edinburgh - Edirne - Eşfahān Fès - Firenze Gluhhiv - Gniezno - Guimarães Haapsalu - Harkiv - Hebron - Heidelberg - Hồ Chí Minh - Houston Iași - İstanbul Karachi - Karlsruhe - Kaunas - Konstantinoopol - Koror - Kraków - Kukawa - Kuressaare - Kyōto Lagos - Lancaster (Pennsylvania) - Lublin Mannheim - Mashhad - Melbourne - Mérida - Modena - Moskva - München Nagaoka - Nanjing - Napoli - Nara - New York - Ngazargamu - Njimi Ohrid Paraná - Parma - Persepolis - Perth (Šotimaa) - Peterburi - Petrograd - Philadelphia - Pliska - Płock - Poznań - Preslav - Princeton (New Jersey) - Põltsamaa Qazvīn - Quezon City Rāwalpindi - Rio de Janeiro - Russell Samarqand - Sārī - Shīrāz - Spanish Town - Saint George - Saint John's - Stuttgart Tabrīz - Taiz - Târgoviște - Tartu - Tel Aviv - Toledo - Torino - Trenton - Trondheim - Tšigirõn - Tulaghi - Turu Valencia - Vagharšapat - Valladolid - Vana-Pärnu – Veliko Tǎrnovo - Veneetsia - Vlorë Yangon - York (Pennsylvania)
Josh Cullen

Joshua Jon Cullen (sündinud 7. aprillil 1996 Westcliff-on-Seas) on Inglismaal sündinud Iirimaa jalgpallur, kes mängib poolkaitsjana Inglismaa esiliigaklubis Burnley ja Iirimaa jalgpallikoondises. Ta alustas klubikarjääri Inglismaa klubis West Ham United, mille noorteakadeemiaga liitus ta 2005. aastal. Klubi põhimeeskonnas debüteeris ta 2. juulil 2015 UEFA Euroopa Liiga eelringi kohtumises Andorra klubi Lusitanosi vastu. Inglismaa kõrgliigas tegi Cullen debüüdi 29. augustil 2015 mängus Liverpooli vastu. West Ham Untedi põhimeeskonnas sai ta mänguaega veel viiel korral hooajal 2017/18 ja ühel korral hooajal 2020/21. Aastatel 2016–2017 mängis Cullen West Ham Unitedist laenul Inglismaa tugevuselt kolmanda liiga klubis Bradford City. Hooajal 2017/18 oli ta laenul Inglismaa esiliigaklubis Bolton Wanderers ja aastatel 2018–2020 Charlton Athleticus. 2020. aasta oktoobris liitus ta Belgia kõrgliigaklubiga Anderlecht. 2022. aasta juulis sõlmis ta kolmeaastase lepingu Burnleyga. Iirimaa jalgpallikoondises tegi Cullen debüüdi 10. septembril 2019 mängus Bulgaaria vastu. InCrowd. "CULLEN JOINS THE CLARETS". Burnley Football Club (inglise). Vaadatud 12. juulil 2022.
Tyrell Malacia

Tyrell Johannes Chicco Malacia (sündinud 17. augustil 1999 Rotterdamis) on Hollandi jalgpallur, kes mängib vasakkaitsjana Inglismaa kõrgliigaklubis Manchester United ja Hollandi jalgpallikoondises. 2008. aastal liitus ta Feyenoordi noorteakadeemiaga. Esimese profilepingu sõlmis ta klubiga 2015. aasta detsembris. Klubi põhimeeskonnas debüteeris ta 6. detsembril 2017 UEFA Meistrite Liiga alagrupimängus Napoli vastu. Hollandi kõrgliigas debüteeris ta sama aasta 13. detsembril mängus SC Heerenveeni vastu. Hooajal 2021/22 jõudis ta Feyenoordiga UEFA Euroopa Konverentsiliigas finaali ning samal hooajal valiti Malacia Konverentsiliiga hooaja sümboolsesse koosseisu. 2022. aasta juulis sõlmis ta nelja-aastase lepingu Manchester Unitediga, võimalusega pikendada lepingut veel ühe aasta võrra. Ta oli peatreener Erik ten Hagi esimene täiendus klubis. Hollandi jalgpallikoondises debüteeris Malacia 4. septembril 2021 MM-i valikmängus Montenegro vastu. Tema isa on Curaçao päritolu ja ema Suriname päritolu. Feyenoord KNVB beker: 2017–18 Johan Cruijff Schaal: 2018 UEFA Euroopa Konverentsiliiga: Teine koht 2021–22 "Malacia signs for United". Manchester United. 5. juuli 2022. Vaadatud 5. juulil 2022. "Curaçaose Feyenoorder valt op in Eredivisie". curacao.nu. 25.1.2018. Vaadatud 8.6.2022
Keila lahing

Keila lahing on mitme lahingu nimi: Keila lahing (1918) Keila lahing (1944)
Maidla (perekonnanimi)

Maidla on eesti perekonnanimi. 2022. aasta 1. jaanuari seisuga oli Eestis perekonnanimi Maidla 345 inimesel: 160 mehel ja 185 naisel. Perekonnanimede levikult oli Maidla meeste puhul 423. ja naiste puhul 382. kohal. Levinuim oli see Põlva maakonnas, kus sellenimelisi oli maakonna 10 000 elaniku kohta 10,22. Aleksander Maidla, Eesti sõjaväelane (1898–1983) Kaido Maidla, eesti näitleja ja koorilaulja (1936–2020) ... https://www.stat.ee/nimed/pere/Maidla
Divisoom

Divisoom on valkude kompleks bakterite rakus, mis võimaldab rakul poolduda. See valgukompleks vastutab sise- ja välismembraani kokkutõmbamise eest jagunemise ajal ning peptidoglükaani sünteesi eest jagunemiskohas. Divisoom on membraanivalgu kompleks, mille valgud asuvad mõlemal pool tsütoplasma membraani. Gramnegatiivsetes rakkudes asub see sisemembraanis. Divisoom on olemas peaaegu kõigil bakteritel, kuid selle koostis võib erineda. rakumembraan rakutsükkel
Melekessi rajoon

Melekessi rajoon on 2. järgu haldusüksus Venemaal Uljanovski oblasti idaosas. Piirneb põhjas Tatarstaniga ja lõunas Samara oblastiga. Rajooni pindala on 3472 km². 1957. aastal jäi osa rajooni küladest Kuibõševi veehoidla alla. 2021. aasta seisuga oli rajooni elanike arv 31 264. Elanikest olid 2010. aastal 66,9% venelased, 14,5% tatarlased, 12,2% tšuvašid ja 2,3% mordvalased. Rajoonis on 8 kohaliku omavalitsuse üksust ja 55 asulat. Halduskeskus on Dimitrovgradi linn, mis rajooni ei kuulu. Q126684906 http://adm-melekess.ru/